AlexejDobrolubov/national_council_slovak_2010 huggingface dataset:
15. schôdza NR SR - 9.deň - A. dopoludnia
Dátum: 2024-06-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

30. Ďakujem pekne kolegom za faktické poznámky. Možno ešte doplním, sa mi to tu javí vhodnejšie ako tam za tým pultom, že na tom samotnom fekišovskom výbore teda okrem toho, že odznelo toto tvrdenie, tak odzneli aj iné veci, ktoré možno budú zaujímať iných ľudí. A mám pocit, že to treba povedať, lebo tých možností ja veľa nemám, resp. nemám žiadne, lebo tuná pán minister pôjde radšej do diskusie so Sisou Sklovskou ako so mnou, aby jej potom mohol hovoriť, že tomu nerozumie. Ale na tom výbore odznelo aj to, že – a teraz počúvajte dobre –, že cena za vysúťaženú, vysúťaženú... (povedané so smiechom, rečník gestom zdvihnutých rúk naznačuje úvodzovky) priamo zadanú ťažbu na... v kalamite v Horehroní je aj preto taká, lebo súčasťou je stráženie. Takže ak je cena o cirka o polovicu vyššia, ako je bežne, tak je to preto, že strážia. Čiže môžeme touto dedukciou uvážiť, že štátne lesy, naše štátne lesy, lebo to je štátny podnik, strážia meter kubický hmoty cirka za 15 eur. Kto vie, vie, kto nevie, nech si to prípadne pozrie, že ako je to absurdne, ale toto naozaj minister povedal. Minister na tom výbore aj povedal, že tí, ktorí ťažia v tej kalamite, si nemôžu subdodávkovať, môžu maximálne subdodávkovať 10 %. A viete, zase je to čisté klamstvo. To nie je pravda, lebo oni môžu absolútne všetko subdodávkovať. Nemôžu len subdodávkovať podľa nariadenia Rady EÚ firmami, ktoré by boli z Ruska. Ale viete, na tom fekišovskom výbore na tom poľno-ekovýbore to úplne stačí, nikto sa nič nepýta, všetkým je všetko jasné, však povedal to minister. Ono je to už pomaly na takú malú tenkú, nieže knihu, ale takú brožúrku, hej, ktorou, ktorou by sa dalo nazvať, že čo my si tam všetko na tom poľno-ekovýbore povieme, ako, ako klamú niektorí ľudia.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Hlina, Alojz (SaS)
Druh vystúpenia: Vystúpenie v rozprave

168. ... takže a nakoniec tam vidím Bonaparte. Čiže čo tým chcem povedať? Že dajme pozor, že či takým skonštatovaním, že pred obydlím sa to nemá, či my vlastne nevytvoríme precedens, že nakoniec si niekto ani pred obydlím, ktoré nevie vydokladovať, na čo ho nadobudol, za čo ho nadobúdal, že či je v rozpore, alebo nie je v rozpore so stavebnými zákonmi, s územnými plánmi, a bude zakázané tam na to vôbec upozorňovať. A preto je dôležité to jemne merať, jemne a citlivo to vyhodnocovať a na to je dobrý čas. A to leto nám môže na to slúžiť. Ide obava, na mňa ide, pardon, za výraz z toho, že ideme do tohto uholného kameňa demokracie takto ako buldozérom. Ide na mňa z toho obava, takže toľko som chcel k tomu povedať, áno, že čas je niekedy dobrý lekár a trošku vychladnú aj rozumy, aj emócie, aj všetko, čo s tým súvisí, a vzhľadom aj plus by mohli naťahať, nejaký taký data mining si urobiť, že nadolovať nejaké informácie, že ako kde inde to robia a ako kde inde sa s tým vysporiadavajú. Tým nerozporujem, že sú tam možno nejaké ustanovenia aj v tomto predloženom návrhu, ktoré majú zmysel z pohľadu expresnosti, hej, a teraz v tom skrátenom niekde byť. Nevylučujem, že také sú, ale toto som si dovolil vytiahnuť tieto dva ustanovenia, ktoré mne nejaký zmysel k tomu, aby to bolo v skrátenom legislatívnom konaní, nedávajú, a bližšie teda skúsim povedať v prvom čítaní. Ďakujem pekne.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

70. Ďakujem pekne. Znova teda skúsim v mojom vystúpení a teraz krátky postreh, lebo ja sa tak zamýšľam, že akú logiku to dáva, že pri tomto návrhu zákona je tu pán minister dopravy, a našiel som ju, lebo vlastne aj to, že prečo tu sedíme, súvisí aj s tou frustráciou, ktorá tu je v spoločnosti aj dlhodobo, a súvisí aj s dopravou. Hej, sme v zásade jediný národ, jediná krajina, jediné spoločenstvo v Európe, ktoré nedokážeme spojiť dve najväčšie mestá v krajine diaľnicou, čiže z toho pramení častokrát frustrácia, ktorá má, viete, aj takéto extrémne polohy, ako ich mala teraz, takže je to úplne správne, že tu pán Ráž sedí ako minister dopravy. A k tomu platu, ja by som si dovolil povedať, alebo k tej rente, neporovnávajme neporovnateľné. Prezident, prezidentka nezodpovedá, neriadi, nemá výkon. Premiér má výkon, premiér je zodpovedný za to, či riadi krajinu spôsobom takým, či na dôchodky bude. A keby sa sme išli konkrétne k pánovi Robertovi Ficovi, ktorému prajem skoré uzdravenie, on už teda má dôchodok a asi bude mať aj dobrý dôchodok, lebo sa mu bude vypočítavať z toho základu, ktoré odvádzal, a malo by mu záležať na tom, aby tie dôchodky boli a mali sme ich z čoho vyplácať. Podľa mňa to nie je smart, hej, keď im zákonodarci dajú, premiérovi rentu, ktorá nie je viazaná na to, že či je, alebo nie je ohrozená Sociálna poisťovňa. Som to nepovažoval ako za chytré aj s ohľadom na ľudí, ktorí na nás spoliehajú, lebo pokiaľ premiér bude mať istotu, že on dôchodok dostane tak či tak, lebo má rentu, potom môže riadiť krajinu takým spôsobom, že rozvráti verejné financie, a Sociálna poisťovňa, ktorá ich má vyplácať, nebude mať na to peniaze, takže ja by som sa na to peniaze, takže ja by som sa na to pozrel aj z tohto uhla pohľadu. Ďakujem pekne.
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

62. Ďakujem veľmi pekne. Ja sa pokúsim teda k tej procesnej stránke povedať niečo viac, ale aj ma to inšpirovalo, že ak vystúpil pán spravodajca, že čo ešte povedať, a naozaj tých okolností je tam veľa. A teraz neviem, či sa, ale aby ste to, nedajbože, nepochopil, že nejako pomeriavam nejakého, ale keď sa napríklad stala tá tragédia na Námestí svätého Petra, kde postrelili Svätého Otca Jána Pavla II., to tiež bolo z aktu nenávisti a nemám pocit, že sa vtedy menila, menila viera alebo že sa menil koreň viery alebo základ viery, že teda, že sa to upravilo. A viete, v demokratickej krajine uholným kameňom, jadro, jadro demokracie je právo zhromažďovať sa, preto mi príde proste nenáležité, hej, že pri tejto, pri takomto... hroznej veci sa púšťa do kameňa uholného a ešte sa púšťa do neho v skrátenom. Ten, bolo to tu povedané, ten zákon platí od ’90. roku, tak ja si myslím, teraz cez leto nemám pocit, ľudia sa chystajú dovolenkovať, nikto tu teraz nechce nejako mohutne protestovať cez, cez prázdniny, tak kľudne, keď máme pocit, že sa o tom naozaj je nevyhnutné rozprávať, tak sa poďme o tom rozprávať, dajme to do normálneho pripomienkového konania a v septembri to tu budeme mať prežuté. Budeme mať komparáciu, kde inde vo svete to tak majú. Mňa by naozaj zaujímalo v rámci Európskej únie, kde inde upravujú takýmto spôsobom, že či my naozaj nehýbeme s tým kameňom uholným demokracie tak, že nakoniec nám tá stavba spadne. Ďakujem.
15. schôdza NR SR - 3.deň - B. popoludní
Dátum: 2024-06-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

65. Ďakujem pekne. Ja teda budem v mojom vystúpení v tom prvom čítaní o niektorých veciach rozprávať, len možno len tak, na také upriamenie pozornosti, že my tu vlastne sme konfrontovaní s jasným dôkazom kolenačkovej politiky. Úplne jasným, lebo bolo explicitne povedané, že ten zákon nie je dobrý, že ho nechcú a už nebolo tak explicitne povedané, aleže ho musia prijať a preto ho predkladajú. Tak ja sa pýtam, že ako slobodná je naša vláda, keď predkladá zákony, ktoré nechce. Však ste sľubovali niečo iné, prepánakráľa. Viete, že ja mám normálne obavu z toho, že ako, ako vôbec môže vykonávať svoju funkciu vláda, ktorá vlastne je nútená niekým, nejakou silou predkladať niečo, čo nechce. Fakt ide z toho obava. Však vy ste... a obzvlášť teda pán kolega pri vás, pán minister, nemeriam sa s vami, kolega, aleže vy ako národniari, viete, ako kotlebovci, ako tí najväčší kresťania kultu Kuffa, ako vôbec ste tak zapredali našu krajinu, že vlastne tu do parlamentu nosíte veci, ktoré nechcete, ale musíte. Skúste nám to nejako potom možno vo vystúpení vysvetliť. Nejak to nesedí s tým, čo hovoríte po tých krčmách, po tých debatách tomu vášmu auditóriu, s tým, čo stvárate tu.
15. schôdza NR SR - 3.deň - B. popoludní
Dátum: 2024-06-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

57. Ďakujem pekne. Ja mám ešte takú, takú technickú poznámku. Asi možno som sa aj poplietol, že ja som chcel vystúpiť k prvému čítaniu, nie k skrátenému, tak sa potom ospravedlňujem, že ak som sa zle zapísal. A už keď teda som si vypočul príspevok kolegyne, veľmi dobrý, tak možno by stálo za úvahu, že po tom všetkom, že stále nám to tu chodí, lebo ja som už stratil silu, hej, sa vracať k tomu skrátenému a že nemôžu a nemôžu. Oni môžu všetko, však vraj vyhrali voľby, tak môžu všetko. A že možno by ste mali rozšíriť alebo dať taký návrh, že teda môžte to rozšíriť a dať v skrátenom a rozšíriť tie dôvody, hej? A ten jeden dôvod sa mi tu javí taký akože babráctvo ministra, hej? To by tiež mohlo byť teda, mohlo by to byť ako opodstatnené, hej? Že proste ste si tam dali takého, ten to nezvláda a musíme to pochopiť pre dobro krajiny, tak rozšíria tých troch na štyri, že babráctvo. A prípadne ešte to by aj tento sedel aj, aj, aj tento druhý, ktorý navrhnem tiež tuná na pána kolegu Tarabu, že robenia ramien, viete, niekde pred svojím auditóriom a potom takým kolenačkovaním v Bruseli. Lebo viete, to je jednak, že robíme ramená tuná pri svojom auditóriu, že Európska únia sem a tam im ukážeme a tam im povieme a svoje si nedáme a vaše nechceme a neviem, čo všetko, a prídu kolenačky do toho Bruselu a za tie peniažky sú schopní tam pomaly jesť zo zeme. No tak viete, to je presne to, taká tá úbohosť a to také, také plané hrdinstvo, na ktoré veľa ľudí tuná, zdá sa, ešte stále dokáže skočiť. Takže ak by som mohol dať nejaký návrh ctenému, ctenej vládnej koalícii a jej zástupcovi, veľaváženému ministrovi Tarabovi, tak skúste si rozšíriť dôvody skráteného o tieto dva. Ďakujem.
12. schôdza NR SR - 17.deň - B. popoludní
Dátum: 2024-05-22
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

74. Ďakujem pekne. Ďakujem aj kolegovi Ledeckému. Také praktické podnety z praktických skúseností, čo, čo, o ktorých sa menej možno rozprávalo a z ktorých kolegovia vykorčuľujú, teda jak ideme pomáhať. A kto už by sa nad tým dneska hlbšie zamýšľal? Dneska naozaj problém s udržaním pozornosti. Takže áno, nehnevajte sa na mňa, ja akcentujem tú skutočnosť, ktorá je v tomto najokatejšia, a pokúšali ste sa ju schovať, a to je to, že nie poľnohospodárom, nie medveď, ale pomáhate J&T, pomáhate Pente, pomáhate tým, ktoré stavajú teraz najväčšie projekty, aké kedy v Bratislave sa chystali. A tu ešte spomeniem jeden, lebo o tie pozemky oproti Eurovei vlastne už Bratislava, ale aj Slovensko prišlo, o svoje pľúca prišli. A my tu máme ešte Pečniansky les. Ten je presne oproti parlamentu. To je 22 hektárov, kde sa motali všelijakí ľudia, ešte o tom podľa mňa bude príležitosť rozprávať, tam ešte to nie je mŕtve. Tam ešte, preto to dávam do pozornosti, tam ešte má zmysel zabojovať. Ja sa 15 rokov venujem kauze Pečniansky les, lebo to je vizitka nás, že čo sme my za krajinu, keď sme lesy oproti parlamentu dokázali zameniť za lesy v Šiatorskej Bukovinke. A ohodnotil znalec cenu toho pozemku, viete za koľko? Za meter štvorcový? 0,07 eura. Nula celá, nula celá sedem eura (Povedané so smiechom.) Čiže áno, ešte aj o ten, o tieto druhé pľúca, lebo to je pravé-ľavé, ešte aj o tie sa, o tie sa vedie silný boj a možno bude o to urputnejší ten, lebo budú vedieť tí, ktorí ho budú zvádzať, že keď to budú rúbať, budú musieť menej dávať na náhradné plnenie. Má zmysel zabojovať. Aj ľudí chcem poprosiť, pomôžte nám, má zmysel zabojovať. Bojujeme o to, ako bude vyzerať naša krajina.
12. schôdza NR SR - 17.deň - B. popoludní
Dátum: 2024-05-22
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

58. Ďakujem pekne. Pán Pročko to v tej debate naznačil. Ono tie paradajky na tých TTP-čkach nezvyknú rásť. Dneska sú už také moderné technológie, ono to zvykne rásť tak tou kvapkou a v skleníkoch. To možno len pre doplnenie si informácií aj pre kolegu z výboru pôdohospodárstvo a životné prostredie. A to, čo aj hovoril kolega Pročko, že svet ide iným smerom a my ideme presne opačne. Skúsim predstaviť taký príbeh, ja mu volám že Bratislavčan. My sme mali, naozaj svet ide tým smerom, že sa chránia stromy, presádzajú stromy. Sú firmy, ktoré dokážu presadiť, existujú špeciálne stroje, ktoré dokážu urobiť, tú koreňovú sústavu vybrať a dá sa to presadiť. Sú stromy, ktoré sa dajú presadiť, ktoré sa nedajú presadiť. A my sme robili taký, takú jednu skúšku. Ja som mal výrubové povolenie na jeden veľký platan, ktorý vyrástol na mieste, kde sme stavali jeden objekt. On tam vyrástol preto, lebo 60 rokov bola tá stavba akože zbúraná, ale my sme mali povinnosť to postaviť na tom istom pozemku. Mali sme výrubko. A viete. čo som urobil? Ja vravím, vyskúšame. Všetci ma odhovárali, to neprežije, to nedá, je moc veľký, neviem čo. My sme ho presadili. Ono to nejaké peniaze stálo a ten platan žije. A možno to vás, možno vás niečo pohne sa, že je to tiež živý tvor. Proste to chce tiež žiť, hej, tiež si to hľadá miesto na život, má to svoje úlohy, pre niečo to vzniklo. Pre nás, čo veríme povieme, že Pánboh to pre niečo stvoril. A proste, keď už to musí uhnúť, keď už to naozaj musí uhnúť, tak aspoň so srdcom. Tak neviem, ten príbeh platana, ktorý všetci nad ním urobili kríž, ale on naozaj žije, dá sa naň aj pozrieť. Takže skúste, páni kolegovia, naozaj robíte veľkú vec, i keď sa to tak nezdá, meníte ráz krajiny.
20. schôdza NR SR - 1.deň - B. popoludní
Dátum: 2024-09-12
Poslanec: Hargaš, Ján (PS)
Druh vystúpenia: Vystúpenie s faktickou poznámkou

194. Ďakujem pekne. Pani poslankyňa, áno, správne ste identifikovali, že pracoval som na ministerstve investícií. Neviem, či už aj to je dôvod na nejaké odvolávanie, možno niekedy bude. Ale viete, čo som ja nemal rád? Ja som nemal rád, ja som mal pod sebou dosť veľa ľudí, nejakých 400 ľudí, ja som strašne nemal rád, keď oni chodili za mnou s vecami, ktoré mali vyriešiť oni, ktoré kompetenčne nespadali ku mne. Ale chodili a hovorili: "Aha, ja mám tuto problém, neviem, čo tým, vyriešte to za mňa." No a celá táto debata mi takto pripadá. Pretože dookola sa pýtame tie isté otázky, že teda kde konkrétne spravil ten Michal Šimečka nejakú chybu, že teda zle pridelil, zrealizoval, vyhodnotil projekt, alebo čo teda spravil ten Michal Šimečka. Hráme sa tu na detektívov Orieškov a v skutočnosti, veď na toto sú inštitúcie, ktoré majú k tomu niečo povedať. Prebehol tam interný audit. Z toho interného auditu vám tu kolegyňa citovala a ešte aj bude citovať, ktorý jasne hovorí, že tie vaše obvinenia sú úplne, ale že úplne na vode. A teda, keď tu máme takú kategóriu, že otázky, ktoré ešte nepadli, aj keď oni padajú tie otázky vo fajčiarni a kadejakých kuloároch a ja sa teda spýtam, že keď teda odvoláte Michala Šimečku z postu podpredsedu Národnej rady, tak bude teda sa vašim voličom mať, budú sa mať lepšie? Alebo aj našim? Že bude sa, ľuďom na Slovensku sa bude žiť lepšie? Že normálne pôjdete do regiónov a oni sa vás spýtajú, že čo si tento týždeň dokázal? Čo ste dobré spravili? Odvolali sme Šimečku. Aha, ale školy nám stále nefungujú, cesty nemáme, rozbité sú, zdravotníctvo nemáme, ale že toto je to, čo teda vy chcete prezentovať ako nejaký príspevok k zlepšeniu kvality života ľudí na Slovensku. A vy sami na to frflete aj tu v kuloároch, len teraz sa to bojíte nejakým spôsobom priznať, že celé je to fraška.
20. schôdza NR SR - 1.deň - B. popoludní
Dátum: 2024-09-12
Poslanec: Hargaš, Ján (PS)
Druh vystúpenia: Vystúpenie v rozprave

120. Ďakujem. Ja naozaj veľmi v krátkosti s úcty k pánu Mikloškovi chcel by som sa už dostať k jeho príspevku a posunúť sa v tejto debate. Len vás chcem uistiť, pán Gašpar, pozorne som vás počúval, na tri otázky otázky, ktoré som vám položil, či Michal Šimečka zle pridelil, zle vyhodnotil, alebo zle realizoval ten projekt, o ktorom tu hovoríte, som nedostal odpoveď. Presúvanie hlasovaní o FPU ste navrhovali vy ako koalícia, nie Michal Šimečka. Ja naozaj, točíme sa v tom. Nie je hanba povedať si, že chceli ste zaútočiť, zle ste zaútočili, odpískame to, v tenise sa to volá, že skrečujeme zápas. Podľa mňa naozaj že neprinášate žiadne nové argumenty a keď sa vás pýtame dookola tie otázky, nemáte odpovede. Skúste mi, prosím, nevkladať do mojich úst nejaké tvrdenia, ktoré som nepovedal. Čiže otázky stále stoja, poďme ďalej. Ak nemáte nič lepšie k tejto téme, ideme ďalej.
20. schôdza NR SR - 1.deň - B. popoludní
Dátum: 2024-09-12
Poslanec: Hargaš, Ján (PS)
Druh vystúpenia: Vystúpenie s faktickou poznámkou

98. Ďakujem pekne. Pán navrhovateľ, ja teda počúval som, lebo pochopil som, že zobrali ste na seba úlohu, že skúsite to teda inak vysvetliť to, čo pán Glück sa snažil vysvetliť, mal som pripravený ten papier, kde si teda napíšem, že čo je tá Šimečkova vina a stále je prázdny, ale teda skúsim teda ísť tou vašou logikou nejak. Chápem, že možno vám chýba policajná práca, tak teraz to tu robíme, vyšetrovanie tu vedieme, no a teda, ja stále teda sa pýtam, že pri tom všetkom, čo ste povedali, že čo s tým má Michal Šimečka. Že čo sa mu teda dáva za vinu, že on nejak zle pridelil ten projekt, alebo zle ho zrealizoval, alebo zle ho nejak následne vyhodnotil ten projekt, alebo nesie politickú zodpovednosť, že to jeho nominant, ktorý v niektorom z týchto troch krokov spravil nejakú chybu? Že čo toto všetko, čo tu hovoríte, má s nejakou aktivitou Michala Šimečku? Zatiaľ jediné, čo som počul, čo tu bolo náznak nejakého obvinenia je, že teda Mišo, sťaby líder opozície, nejakým spôsobom posúval hlasovanie o FPU, alebo tak nejak ste to myslím, že povedali. No, kolegovia, ja tu sedím pomerne často, myslím, že mám pomerne málo ospravedlneniek z neúčasti a vždy, keď dávate procedurál, tak to uvediete ako procedurálny návrh troch strán SMER, HLAS, SNS a presne takýmito procedurálmi ste posúvali hlasovanie o FPU. Vy, koalícia, však to neboli nejaké naše procedurálne návrhy. Tak ja naozaj nerozumiem. A viete čo, chvíľu som bol vonku a kým tu vedieme tieto jalové reči, kde sa zamotávate do tých vašich, podľa mňa pseudoargumentov, tak bol som to overiť a školstvo sa nezlepšilo za tú chvíľu, diaľnice sa nestavajú rýchlejšie, byrokracia sa neznížila, nemocnice nemáme kvalitnejšie, konkurencieschopnosť je tiež rovnaká a poľnohospodári tiež nejak nevítajú nejakú ďalšiu pomoc od štátu. Takže, prosím, skúste to možno odpískať.
20. schôdza NR SR - 1.deň - B. popoludní
Dátum: 2024-09-12
Poslanec: Hargaš, Ján (PS)
Druh vystúpenia: Vystúpenie s faktickou poznámkou

56. Ďakujem pekne. Pán Glück, počúval som vás, aj keď priznám sa, že bolo to niekedy náročné sa v tom nejak orientovať, keď sa snažíte Excel prečítať vo voľnej reči. Šermovali ste tu číslami, ja neviem akými faktúrami, neviem čo, že naozaj som vás počúval a snažil som sa teda prísť na to, že čo teda spravil Michal Šimečka zle. Aj som mal pripravený papier, že si to tu napíšem a mám ho prázdny. Lebo ja, že okrem toho, že ste narobili kopu smradu okolo, okolo, okolo rodiny pána Šimečku, tak ja som naozaj čakal... (Prerušenie vystúpenia predsedajúcim.) Gašpar, Tibor, podpredseda NR SR Pán Hargaš, bol ste urazený, keď vám bolo povedané, že ste pajác. Nepoužívajte obdobné výrazy, pretože aký smrad tu narobil pán poslanec? Skúste sa ospravedlniť, ako sa vám ospravedlnil pán minister spravodlivosti, pardon, pán minister Ráž. Hargaš, Ján, poslanec NR SR Pán Gašpar, pán predsedajúci, prepáčte, ja som nenazval pána Glücka žiadnym hanlivým menom, dobre? Čiže narobil tu kopec zlej, nedýchateľnej atmosféry pripomínajúcej smrad a naozaj, že naozaj som čakal, že kedy sa dostanete k tomu, že čo teda pán Šimečka spravil zle, čo teda je dôvodom na jeho odvolanie z postu podpredsedu vlády, podpredsedu parlamentu. A netuším. Naozaj že nepočul som to v tom vašom vystúpení, že čo je teda tá jedna vec, okrem toho teda, že ste sa venovali jeho rodine a tak ďalej a tak ďalej. Ale nerozumiem, tak možno keď budete reagovať na faktické poznámky, tak skúste možno teda povedať, že kde v tej spleti faktúr, čísel, ktorými ste operovali, je teda nejaký príspevok k zdôvodneniu jeho odvolávania, ktoré ste dnes priniesli. Ďakujem pekne.
20. schôdza NR SR - 1.deň - B. popoludní
Dátum: 2024-09-12
Poslanec: Hargaš, Ján (PS)
Druh vystúpenia: Vystúpenie s faktickou poznámkou

18. Ďakujem za slovo, ťažko vystupovať po takejto legendárnej vete. Ale skúsim to uviesť aj trochu na pravú mieru, pretože už to tu aj dnes zaznelo, ja si myslím, že súčasťou vašej stratégie, drahí kolegovia z koalície, je na verejnosti navodiť dojem, že všetci politici sú rovnakí, všetci politici kradnú. Takže ja to teraz ešte upresním, to čo hovoril kolega Dubéci. Kolega Dubéci nepovedal nič iné ako fakty, fakty z verejne dostupných registrov, pán Gašpar sa tu dnes veľmi zastrájal, že on len teda tie fakty by chcel povedať, tie fakty. Citujem: "fakty z CRZ nie sú bludy." povedali ste ráno, pán Gašpar. Súhlasím, fakty z CRZ aj tie, ktoré povedal pán Dubéci, nie sú bludy, viete, čo sú bludy? To, čo ste vy nad tými faktami vystavali, celý ten váš absurdný príbeh o tom, ako tu rodina Šimečkovcov je nacicnutá na štát a podobné hlúposti. To sú tie bludy. Čiže samotné fakty o tom, že niekto dostane dotáciu, o ničom nevypovedajú, všetky tie bludy ste si tam vymysleli vy. A ešte aj tie fakty, ktorými sa snažíte nejakým spôsobom obhájiť tú vašu pozíciu v podobe toho auditu, sa ukazujú, že sú bludy, lebo si to prekrúcate vo váš prospech. A teraz som veľmi zvedavý na tie ďalšie reakcie, pretože už tá prvá reakcia bola veľmi zaujímavá a každú jednu z tých reakcií, ktorú teraz budeme počuť, by som podrobil jednému protiargumentu, no veď dobre, a čo s tým má teda pán Michal Šimečka? Spätné kontroly kvalít a neviem čo. Čo s tým má pán Michal Šimečka a jeho pôsobenie vo funkcii podpredsedu parlamentu? Ďakujem pekne. (Potlesk.)
15. schôdza NR SR - 12.deň - A. dopoludnia
Dátum: 2024-06-28
Poslanec: Hargaš, Ján (PS)
Druh vystúpenia: Vystúpenie s faktickou poznámkou

144. Ďakujem pekne, kolegovia, za reakcie. No ako som avizoval, tak zmrákalo sa a už sa aj zotmelo, už, už tu máme, máme mračná a teraz možno prilákalo kolegov a kolegyne k nejakej ďalšej porade rečníkov, pani Kolíková možno je veľmi obľúbená, tak si prišli vypočuť, aj keď si to úplne nemyslím, a, žiaľ, myslím si, že po tomto zmrákaní nám za chvíľku zahrmí § 35 ods. 7 rokovacieho poriadku, som ochotný staviť sa o pivo. Ďakujem pekne.